EkBass/fiwiki-20250220-pages-articles huggingface dataset:
Liettuan jääkiekkomaajoukkue

Liettuan jääkiekkomaajoukkue edustaa Liettuaa miesten kansainvälisisissä jääkiekko-otteluissa. Liettua on jääkiekon maailmanrankingissa 24. sijalla. Liettua ei ole koskaan pelannut olympialaisissa. Maa liittyi Kansainvälisen jääkiekkoliiton IIHF:n jäseneksi helmikuussa vuonna 1938. Maailmanmestaruuskilpailuissa Liettuan maajoukkue pelasi ensi kerran vuonna 1938. Vuonna 2021 maalla oli 1 360 rekisteröityä miesjääkiekkoilijaa ja seitsemän jäähallia. Lokakuussa 2018 maan jääkiekkoliitto nimitti maajoukkueen päävalmentajaksi kanadalaisen Daniel Lacroix'n yksivuotisella sopimuksella. Maaliskuussa 2021 hänen tilalleen nimitettiin 42-vuotias liettualainen Arunas Aleinikovas, josta tuli joukkueen ensimmäinen kotimainen päävalmentaja 11 vuoteen. Vuoden 2018 Aleinikovas toimi joukkueen maalivahtivalmentajana, kun maa voitti maailmanmestaruuskilpailujen 1. divisioonan B-lohkon kotikisoissaan Kaunasissa. Aleinikovas on edustanut peräti 13 kertaa maataan maailmanmestaruuskisoissa ja toiminut joukkueen apuvalmentajana ja maalivahtivalmentajana vuodesta 2013 alkaen. Vuonna 2022 Liettuan oli määrä pelata 1. divisioonan B-lohkon maailmanmestaruuskilpailuissa Puolassa. Kun Venäjä ja Valko-Venäjä suljettiin Ukrainan sodan vuoksi vuoden 2022 maailmanmestaruuskilpailuista, 1. divisioonan A-lohkosta niiden tilalle nostettiin kaksi parasta joukkuetta, eli Ranska ja Itävalta. Niiden tilalle 1. divisioonan A-lohkoon nousi puolestaan Liettua. Maa sijoittui turnauksessa pronssille. Se on Liettuan paras sijoitus nykyisellä maailmanmestaruuskilpailujen sarjajärjestelmällä. ==NHL-pelaajat== * Darius Kasparaitis * Dainius Zubrus ==Sijoituksia== === Maailmanmestaruuskilpailuissa === * 1938 – 11. * 1994 – D-sarjan karsinta, 2. * 1995 – C2-sarja, 2. * 1996 – D-sarja, 1. * 1997 – C-sarja, 8. * 1998 – C-sarja, 3. * 1999 – C-sarja, 3. * 2000 – C-sarja, 4. * 2001 – 1. divisioona, 6. * 2002 – 2. divisioona, 1. * 2003 – 1. divisioona, 6. * 2004 – 2. divisioona, 1. * 2005 – 1. divisioona, 5. * 2006 – 1. divisioona, 2. * 2007 – 1. divisioona, 5. * 2008 – 1. divisioona, 4. * 2009 – 1. divisioona, 4. * 2010 – 1. divisioona, 5. * 2011 – 1. divisioona, 5. * 2012 – 1. divisioonan B-lohko, 5. * 2013 – 1. divisioonan B-lohko, 5. * 2014 – 1. divisioonan B-lohko, 3. * 2015 – 1. divisioonan B-lohko, 3. * 2016 – 1. divisioonan B-lohko, 3. * 2017 – 1. divisioonan B-lohko, 3. * 2018 – 1. divisioonan B-lohko, 1. * 2019 – 1. divisioonan A-lohko, 6. * 2020 – 1. divisioonan B-lohkon turnaus peruttiin koronaviruspandemian vuoksi. * 2021 – 1. divisioonan B-lohkon turnaus peruttiin koronaviruspandemian vuoksi. * 2022 – 1. divisioonan A-lohko, 3. === Maailmanranking vuodesta 2003 === * 2003 – 27. * 2004 – 27. * 2005 – 27. * 2006 – 25. * 2007 – 25. * 2008 – 23. * 2009 – 23. * 2010 – 24. * 2011 – 24. * 2012 – 25. * 2013 – 26. * 2014 – 26. * 2015 – 26. * 2016 – 25. * 2017 – 25. * 2018 – 25. * 2019 – 24. *2020 – 23. *2021 – 23. *2022, helmikuu – 24. ==Peliasu== ==Lähteet== Luokka:Liettuan jääkiekko Luokka:Jääkiekkomaajoukkueet
Sangalan piiritys

Sangalan piiritys käytiin vuonna 326 eaa. Aleksanteri Suuren johtamien makedonialaisten ja niin sanottujen "itsenäisten" intialaisten välillä. Aleksanteri hyökkäsi heidän alueelle Hydaspesjoen taistelun jälkeen. Hydaspeksen häviäjä Poros osallistui piiritykseen Aleksanterin puolella 5000 sotilaan ja sotanorsujen kanssa. Aluksi intialaiset antautuivat, mutta Sangala nousi vastarintaan. Sangala oli linnoitettu kaupunki, joka sijaitsi jyrkkärinteisellä kukkulalla. Alueen asukkaat kathait ja heidän naapurinsa linnoittautuivat kaupunkiin. Kaupungin ympärille he rakensivat vaunuista esteitä. Aleksanterin jalkaväki mursi nämä uloimmat linnoitteet. Aleksanteri käytti piirityskoneita ja yöllisiä hyökkäyksiä kaupunkia vastaan. Lopulta makedonialaiset valtasivat kaupungin rynnäköllä. Intialaisista kerrotaan kuolleen 17 000 ja 70 000 jääneen vangiksi. Makedonialaisista 100 kaatui ja 1200 haavoittui. Aleksanteri antoi repiä Sangalan maan tasalle ja antoi sen intialaisille, jotka olivat antautuneet hänelle aikaisemmin. == Lähteet == * ===Viitteet=== Luokka:Antiikin taistelut Luokka:300-luku eaa. Luokka:Pakistanin historia Luokka:Punjab (Pakistan)
Jugoslavian jääkiekkomaajoukkue

Jugoslavian jääkiekkomaajoukkue edusti kansainvälisissä jääkiekko-otteluissa Jugoslavian sosialistista liittotasavaltaa, mutta ei enää Jugoslavian liittotasavaltaa. Ennen toista maailmansotaa joukkue edusti Jugoslavian kuningaskuntaa. Joukkue osallistui olympialaisiin viisi kertaa. Jugoslavia pelasi maailmanmestaruuskilpailuissa pääasiassa silloista B-sarjaa, mutta putosi muutaman kerran C-sarjaan. ==Saavutukset arvokisoissa== ===Olympialaiset=== * 1964 – 14. * 1968 – 9. * 1972 – 11. * 1976 – 10. * 1984 – 11. ===MM-kisat=== * 1939 – 13. * 1951 – B-sarja; 6. * 1955 – B-sarja; 5. * 1961 – C-sarja; 3. * 1963 – B-sarja; 5. * 1965 – B-sarja; 7. * 1966 – B-sarja; 3. * 1967 – B-sarja; 4. * 1969 – B-sarja; 3. * 1970 – B-sarja; 4. * 1971 – B-sarja; 5. * 1972 – B-sarja; 6. * 1973 – B-sarja; 3. * 1974 – B-sarja; 2. * 1975 – B-sarja; 4. * 1976 – B-sarja; 5. * 1977 – B-sarja; 7. * 1978 – B-sarja; 8. * 1979 – C-sarja; 1. * 1981 – B-sarja; 7. * 1982 – C-sarja; 2. * 1983 – B-sarja; 8. * 1985 – C-sarja; 2. * 1986 – B-sarja; 7. * 1987 – C-sarja; 4. * 1989 – C-sarja; 2. * 1990 – C-sarja; 1. * 1991 – B-sarja; 6. * 1992 – B-sarja; 8. == Syntyneitä joukkueita == Jugoslavian hajoamisesta seuranneita joukkueita: * Bosnia-Hertsegovinan jääkiekkomaajoukkue * Kroatian jääkiekkomaajoukkue * Makedonian jääkiekkomaajoukkue * Serbia ja Montenegron jääkiekkomaajoukkue * Slovenian jääkiekkomaajoukkue == Lähteet == * http://www.nationalteamsoficehockey.com/uploads/Yugoslavia_All_Time_Results.pdf * http://www.nationalteamsoficehockey.com/uploads/FRY_Serbia_Montenegro_All_Time_Results.pdf Maajoukkue Luokka:Jääkiekkomaajoukkueet
Peritas

Peritas oli Aleksanteri Suuren koira, jonka hän oli itse kasvattanut ja josta hän paljon piti. Plutarkhos kertoo, että eräs Sotion kertoo lesboslaisen Potamonin kuulleen, että Aleksanteri perusti koiran kuoltua sen muistoksi kaupungin. Samaan tapaan Aleksanterin kerrotaan perustaneen kaupungin hevosensa Bukefaloksen muistoksi. == Lähteet == Luokka:Aleksanteri Suuri Luokka:Kuuluisat koirat
Soʻx

Soʻx (kyrillisin kirjaimin Сўх, myös Sox, Sokh, Soch tai Soh) on alue Ferganan laaksossa Ferganan alueella Uzbekistanissa. Soʻx on Uzbekistanin eksklaavi, sillä se on kokonaan Kirgisian Batkenin alueen ympäröimä. Pinta-alaa eksklaavilla on 325 neliökilometriä. Asukkaita siellä oli vuonna 1993 42 800, joista 99 prosenttia oli tadžikkeja ja loput kirgiisejä. Joidenkin arvioiden mukaan alueella olisi jopa 70 000 asukasta. Eksklaavi sijaitsee 20 kilometrin päässä varsinaisesta Uzbekistanista. Pituutta Soʻxilla on noin 35 kilometriä ja leveyttä puolestaan noin seitsemän kilometriä. Soʻxin alueella virtaa Soʻx- joki. Soʻxin sijainnista johtuen alueen tilanne on ongelmallinen. == Lähteet == == Aiheesta muualla == *Ferganan alueen sivusto (ferghana.uz) *Field reports from the Ferghana Valley, Central Asia Luokka:Uzbekistanin maantiede Luokka:Enklaavit ja eksklaavit
Lebesguen peitelause

Topologiassa Lebesguen peitelause kuuluu seuraavasti: Jos metrisen avaruuden (X,d) osajoukko A on kompakti ja D on A:n avoin peite, niin on olemassa sellainen λ>0, että jos B\subset A ja d(B)<\lambda, niin B sisältyy johonkin D:n jäseneen. Sanotaan, että λ on peitteen D Lebesguen luku. == Lähteet == * Väisälä, Jussi: Topologia II, 2005, Limes ry, Helsinki Luokka:Topologia Luokka:Matemaattiset teoreemat
Perikles (näytelmä)

Pericles () on komedia 1600-luvun alkuvuosilta. Sitä pidetään ainakin osaksi William Shakespearen kirjoittamana. Näytelmä sijoittuu 1300-luvun Foinikian Tyrokseen nykyiseen Libanoniin. Näytelmän päähenkilö Perikles on Tyroksen prinssi. Kuningas Antiokus julkaisee arvoituksen, jonka ratkaisijalle hän lupaa tyttärensä käden. Perikles tietää vastauksen arvoitukseen, mutta kertoakseen sen hänen olisi paljastettava Antiokuksen insestinen suhde tyttäreensä. Asiaa pohtiessaan Perikles lähtee pitkälle matkalle, ja joutuu moniin koettelemuksiin. Perikles ei sisälly ensimmäiseen laitokseen Shakespearen näytelmistä, runoilijan kuoleman jälkeen vuonna 1623 koottuun ensimmäiseen foliopainokseen. == Elokuvasovituksia == * David Hugh Jones on ohjannut Englannissa televisiosovituksen vuonna 1984.IMDB == Suomennos == * == Katso myös == * Luettelo William Shakespearen näytelmien elokuvasovituksista == Lähteet == Luokka:Shakespearen näytelmät
Kaksi nuorta veronalaista

Kaksi nuorta veronalaista () on William Shakespearen uransa alkuvaiheessa, noin vuonna 1590-1596 kirjoittama komedia. Sen teemoina ovat ystävyys ja rakkaus. Veronalaiset nuorukaiset ovat ystävykset Valentine ja Proteus, ja heidän rakkautensa kohteina ovat neitoset Julia Veronasta ja Silvia Milanosta. Dramaattisten käänteiden, petosten ja väärinkäsitysten jälkeen rakastavaiset saavat toisensa.Kaksi nuorta veronalaista WSOY == Sovituksia == * Galt MacDermot sävelsi tarinasta musikaalin 1971.NY Times * Don Taylor ohjasi Englannissa televisioversion vuonna 1983.IMDB * Katso myös Luettelo William Shakespearen näytelmien elokuvasovituksista == Suomennos == * == Lähteet == == Aiheesta muualla == Luokka:Shakespearen näytelmät
Olympos Mons

Olympos Mons oli suomalainen vuonna 2002 aloittanut power metal -yhtye. Sen perustivat kitaristi Jari Sundström ja laulaja Ian E. Highhill. Yhtyeen ensimmäinen demo oli elokuussa 2002 ilmestynyt "Seven Seas". Yhtyettä täydentämään löydettiin pian rumpali Mikko Sepponen ja kosketinsoittaja Vili Ollila. Syksyllä 2004 julkaistiin debyyttialbumi Conquistador, levy-yhtiönä saksalainen LMP, joka sai kriitikoilta positiivisen vastaanoton. Olympos Monsin ensimmäinen keikka oli Tuska-festivaalien jatkoklubilla heinäkuussa 2005. Joulukuussa 2005 yhtyeen kokoonpano täydentyi vielä basisti Krister Lundellilla. Heinäkuussa yhtye julkaisi toisen albuminsa Medievil. Musiikillisten eroavaisuuksien johdosta yhtye vaihtoi levy-yhtiön Scarlet Recordseille. == Diskografia == ;Studioalbumit * * ;Demot * == Lähteet == == Aiheesta muualla == * Yhtyeen viralliset sivut Luokka:Suomalaiset power metal -yhtyeet
The Best of Canned Heat

The Best of Canned Heat on yhdysvaltalaisen Canned Heat-yhtyeen vuonna 1997 julkaistu kokoelma-albumi, joka sisältää tunnetuimpia kappaleita vuosilta 1967-70. ==Kappaleet== # # # # # # # # # # # # # # # Best of Canned Heat Best of Canned Heat
Hamka

Haji Abdul Malik Karim Amrullah Hamka (s. 17. helmikuuta 1908 Maninjau, Länsi- Sumatra Indonesia - 24. heinäkuuta 1981 Indonesia) oli merkittävä indonesialainen kirjailija, ulema ja poliitikko. Hänen isänsä, syekh Abdul Karim Amrullah, paremmin tunnettu nimellä Haji Rasul, johti ja innosti uudistusliikettä Sumatralla. 1970-luvulla Hamka johti Majelis Ulama Indonesiaa, joka oli suurin muslimijärjestö Indonesiassa Nahdlatul Ulaman ja Muhammadiyahin ohella. Alankomaiden siirtomaavallan aikana Hamka toimi useiden indonesialaisten lehtien päätoimittajana. Luokka:Indonesialaiset kirjailijat Luokka:Indonesialaiset toimittajat Luokka:Vuonna 1908 syntyneet Luokka:Vuonna 1981 kuolleet Luokka:Islam Indonesiassa
Muhammad Yamin

Muhammad Yamin (1903 Talawi, Sawahlunto, Minangkabau, Sumatra, Indonesia – 1962) oli indonesialainen kirjailija ja poliitikko, joka teki työtä Indonsian itsenäistymisen hyväksi. Hän aloitti kirjailijanuran 1920-luvulla, jolloin Indonesian runoudelle oli ominaista romanttinen suuntaus. Hän oli sen kirjallisuudenlajin uranuurtajia.Pudjangga Baru: Aspects of Indonesian Intellectual Life in the 1930s linkki pdf:n lataussivulle Yamin toimi aktiivisesti Jong Sumatranen Bondissa ja kannatti yhteistyöstä Alankomaiden siirtomaahallinon kanssa kieltäytyvää Indonesian puoluetta (Partai Indonesia, PARTINDO). Hän ansaitsi elantonsa kirjailijana ja toimittajana. ==Lähteet== == Aiheesta muualla == Luokka:Indonesialaiset kirjailijat Luokka:Indonesialaiset poliitikot Luokka:Vuonna 1903 syntyneet Luokka:Vuonna 1962 kuolleet
Grand Prix 3

Grand Prix 3 (lyh. GP3) on MicroProsen kotitietokoneille kehittämä simulaatiopeli. Grand Prix 3:n julkaisi Hasbro Interactive vuonna 2000. Peli sisältää vuoden 1998 Formula 1 -kauden. Grand Prix 3 ei ollut yhtä suosittu kuin edeltäjänsä, mutta se oli aikansa parhaimpia ajosimulaattoreita. Myöhemmin Hasbro julkaisi GP3:lle päivityksen, joka tunnetaan nimellä GP3-2000 tai GP32k. Se päivitti pelin vuoden 2000 Formula 1 -kauteen. Päivitys sisälsi myös muita muutoksia kuten päivitetyn vauriomallinnuksen, parannellun tekoälyn, uuden toistojärjestelmän ja EAX 3D-äänet. Grand Prix 4:n julkaisun jälkeen modien tekeminen GP3:lle loppui vähitellen. == Suurimmat muutokset sarjan aiemmista osista == Sää - Vaihteleva sademäärä oli uusi lisä peliin. Aiemmissa osissa sade oli pysyvää, kun taas GP3:ssa radan märkyys saattoi vaihdella kesken ajon. Se paransi myös ajomallinnusta märissä olosuhteissa. Selostus - Pelaajan tiimi kommunikoi pelaajan kanssa. Näin pelaaja sai tietää mahdollisista radoilla sattuneista onnettomuuksista tai koska pelaajan olisi hyvä käydä varikolla. Jotkut näistä äänistä löytyi myös GP2:sta, mutta ne eivät olleet aktiivisia pelissä. == Lähteet == == Aiheesta muualla == * * GrandPrixGames Virallinen sivu Luokka:1990-luvulle sijoittuvat videopelit Luokka:Formula One Grand Prix Luokka:Vuoden 2000 videopelit Luokka:Windows- pelit
Cité Soleil

Cité Soleil (, "Aurinkokaupunki") on yksi Haitin pääkaupunki Port-au-Princen slummeista. Valoisasta nimestään huolimatta Cité Soleil on yksi Haitin köyhimmistä ja vaarallisimmista slummialueista. Cité Soleil'stä puuttuvat lähes kaikki peruspalvelut, kuten vesi ja viemäri, sähkö, terveydenhuolto, kaupat ja poliisi. Alueella asuu arviolta 200 000 – 300 000 ihmistä, joista suurin osa äärimmäisessä köyhyydessä. Rikolliset käyttävät tilannetta hyväkseen tuomalla pääkaupungin vauraammilta alueilta siepattuja ihmisiä Cité- Soleiliin panttivankeina, joista voidaan vaatia lunnaita.Cité-Soleil: Grinding poverty, relentless violence. International Committee of the Red Cross. == Lähteet == Luokka:Haitin maantiede Luokka:Slummit
Televisiotuottaja

Televisiotuottaja on televisio-ohjelmien tuotantoprosessin johtaja. Tuottaja tekee ohjelmaehdotukset tilaajille eli televisiokanaville. Hän vastaa kokonaisuudesta: sisällöstä, esiintyjistä, tuotannosta ja budjetista. Tuottaja neuvottelee ohjelmanteon ehdoista ja edellä mainituista tekijöistä tilaajan kanssa ja on vastuussa siitä, että valmis ohjelma on sopimuksen mukainen. Televisiotuottajan toimenkuva vaihtelee jonkin verran riippuen siitä, onko hän yksityisen tuotantoyhtiön vai esimerkiksi Yleisradion palveluksessa. Yleensä tuottaja valitsee ohjelman käsikirjoittajan, toimittajan, ohjaajan. Hän valitsee myös tuotannossa tarvittavan, ohjelmaa suunnittelevan teknisen ja tuotannollisen henkilöstön, esimerkiksi kuvaajan, äänisuunnittelijan, lavastajan, pukusuunnittelijan jne. Tuottaja tekee yleensä ohjelmatuotantoon liittyvät sopimukset kuten esiintyjäsopimukset ja kuvausluvat. s.34 Toisinaan ne tekee tuotantopäällikkö https://elokuvantaju.aalto.fi/oppimateriaali/tuotanto/tuotantopaallikko.jsp tai talouspäällikkö. Tuottaja neuvottelee ja hyväksyy palkkiot. Hän valvoo tuotantoa koko tuotantoprosessin ajan. ss. 20-21 ja s. 180 Tuottajalta vaaditaan organisointikykyä ja kykyä johtaa journalistista työtä. Hänen pitää tuntea muun muassa tuotantoyhtiön ja tilaajayhtiön strategiat, hallinto- organisaatiot ja talouskysymyksiä. Tuottajan tulee tuntea muun muassa tekninen kalusto ja sen mahdollisuudet pääpiirteissään sekä henkilökunnan tehtävät, toimenkuvat, työehtosopimukset ja työlainsäädäntö. Tuottaja voi olla myös ohjelman käsikirjoittaja, toimittaja, näyttelijä, ohjaaja ja mahdollisesti myös kuvaaja tai leikkaaja. == Lähteet == ==Aiheesta muualla== *http://www.ammattinetti.fi/ hakusana: TV-tuottaja Luokka:Televisioalan ammatit Luokka:Televisiotuotanto
Ken Wilber

Kenneth Earl ”Ken” Wilber Jr. (s. 31. tammikuuta 1949) on yhdysvaltalainen kirjailija. Hän opiskeli ensin biokemiaa mutta alkoi myöhemmin tutustua omin päin myös muihin tieteenaloihin ja kirjoittaa muun muassa psykologiasta, filosofiasta, mystiikasta, ekologiasta ja henkisestä kehityksestä. Wilberin mielestä todellisuus on jäsennettävissä holonien avulla; holoni on todellisuuden osa, joka itsessään muodostaa kokonaisuuden, mutta on myös osa suurempaa, eli korkeamman tason holonia. Näin holonit ovat järjestäytyneet holarkioiksi; jokainen korkeamman tason holoni sisältää kaikki alemman tason osaholoninsa, mutta myös "ylittää" ne, eli on enemmän kuin osiensa summa. Esimerkiksi atomit ovat holoneita, ja molekyylit ovat holarkiassa atomeista seuraavan korkeamman tason holoneita. Molekyylit koostuvat atomeista, mutta molekyyleillä on omat, itselleen tyypilliset ominaisuudet, jotka ovat jotain muuta kuin niiden sisältämien atomien ominaisuudet. Atomit voivat olla olemassa myös ilman molekyylejä, mutta molekyylit eivät voi olla olemassa ilman atomeita. Samaa katsantokantaa voidaan soveltaa myös ihmisen henkiseen kehitykseen, yhteiskuntaan jne. Wilber katsookin ihmisen olevan kehityksensä puolimatkassa: edettyään tähän mennessä ns. esipersoonallisista vaiheista persoonallisiin, ihmisen kehityksen on seuraavaksi siirryttävä ylipersoonallisille tasoille, joista viitteitä antavat mm. uskonnolliset ja mystiset kokemukset ja paranormaalit ilmiöt. Uuteen vaiheeseen siirtymistä jarruttavana tekijänä Wilber näkee sen, että samaistuessaan suurempaan kokonaisuuteen ihminen joutuu samalla luopumaan nykyisestä, persoonallisesta olemisen muodostaan eli tavallaan "kuolemaan". Wilberiä on pidetty New Age -liikkeen keskeisenä filosofina, vaikka hän on arvostellut liikettä ankarastikin. Wilber itse katsoo jatkavansa samaa "perennaalisen filosofian" perinnettä, jota ovat edustaneet Platon, Plotinos, Spinoza ja monet itämaiset ajattelijat. == Bibliografia == * * * == Lähteet == (Huom. Alkuperäinen linkki ei toimi, kts. http://yle.fi/vintti/yle.fi/vielayksiasia/vastaajat/ken_wilber.html 7. joulukuuta 2015.) Luokka:Yhdysvaltalaiset tietokirjailijat Luokka:Vuonna 1949 syntyneet Luokka:Elävät henkilöt Luokka:New age -kirjailijat
Alexander Behm

Alexander Behm (11. marraskuuta 1880 – 22. tammikuuta 1952) oli saksalainen fyysikko, joka tunnetaan parhaiten yhtenä kaikuluotaimen keksijöistä. Alexander Behm toimi 1910-luvulla erään tutkimuslaboratorion johtajana Wienissä. Tällöin hän teki varsinkin ääniaaltojen etenemiseen liittyviä kokeita. Kun hänen tietoonsa huhtikuussa 1912 tuli uutinen Titanicin haaksirikosta sen törmättyä jäävuoreen, hän ryhtyi uusien samankaltaisten onnettomuuksien ennalta ehkäisemiseksi suunnittelemaan laitetta, jonka avulla jäävuoret voitaisiin ajoissa havaita niistä heijastuvien vedenalaisten ääniaaltojen avulla. Osoittautui kuitenkin, että meren pohja heijasti ääniaaltoja paremmin kuin jäävuoret, minkä vuoksi laite soveltui paremmin meren syvyyden mittaamiseen kuin jäävuorten havaitsemiseen. Seuraavana vuonna, 22. heinäkuuta 1913, hänelle myönnettiin saksalainen patentti nro 282009 kaikuluotaimelle eli "laitteelle meren syvyyden mittaamiseksi sekä laivojen ja esteiden havaitsemiseksi heijastuvien ääniaaltojen avulla". Vuonna 1920 Behm perusti kaikuluotainten kaupallista tuotantoa varten Kieliin yhtiön nimeltä Behm-Echolot-Gesellschaft. ==Lähteet== * G.H. Ziehm, Kiel - Ein frühes Zentrum des Wasserschalls, Deutsche Hydrographische Zeitschrift, Ergänzungsheft Reihe B, Nr.29, 1988, ISSN 0070-4172 * Georg Popp, Ellen Schöler: Hengen jättiläiset, taiteilijoita, löytöretkeilijöitä, keksijöitä, tiedemiehiä, suom. Aarno Peromies, WSOY 1960 * T. Kalweit, Alexander Behm als Erfinder (Alexander Behm keksijänä) Luokka:Saksalaiset fyysikot Luokka:Vuonna 1880 syntyneet Luokka:Vuonna 1952 kuolleet
ESR

Lyhennettä ESR käytetään usein viittaamaan: * Euroopan sosiaalirahastoon * Yhdysvaltalaiseen ohjelmoijaan Eric S. Raymondiin, jonka kutsumanimi koostuu hänen nimikirjaimistaan * Elektronin Spin Resonanssi
Behm

Behm on muun muassa seuraavien henkilöiden sukunimi: * Alexander Behm (1880–1952), saksalainen fyysikko, kaikuluotaimen kehittäjä * Isak Behm (k. 1622), Pohjanmaan ja Länsipohjan käskynhaltija * Jean-Jacques Behm (s. 1942), ranskalainen yleisurheilija * Jonas Mikaelsson Behm (1580–1640), Gellen oikeuspormestari, Gävlen pormestari * Jukka Behm (s. 1973), suomalainen kirjailija ja journalisti * Karl Gottlieb Behm (1823–1857), pietarinsaksalainen teologi, Viipurissa toimineen Behmin koulun perustaja * Kimmo Behm, Nurmijärven kunnanjohtaja 1999–2018 * Olli-Pekka Behm (1966–2014), suomalainen päätoimittaja * Oscar Behm (1867–1933), suomenruotsalainen kirjailija * Rita Behm (s. 1994), suomalainen laulaja-lauluntekijä
Elias Muukka

Elias Muukka (sukunimi vuoteen 1870 Kaijansinkko; 10. kesäkuuta 1853 Lemi – 2. lokakuuta 1938 Helsinki) oli suomalainen taidemaalari, professori ja piirustuksen opettaja.Elias Muukka, Aamulehti, 04.10.1938, nro 267, s. 5, Kansalliskirjaston digitaaliset aineistot Düsseldorfin koulukunnan perinteitä jatkanut Muukka maalasi erityisesti maisemia, kuten karjalaisia maalaismaisemia ja turkulaisia kaupunkinäkymiä. Hänen maalauksissaan on vaikutteita muun muassa Hjalmar Munsterhjelmiltä. Muukka oli tunnettu myös alttarimaalauksistaan. == Elämäkerta == Muukka kävi ensin Viipurin suomalaista ja ruotsalaista alkeiskoulua 1870–1873 ja sitten Suomen taideyhdistyksen piirustuskoulua Helsingissä Selma Schaefferin johdolla 1874–1877. Hän harjoitti sitten taideopintoja Hjalmar Munsterhjelmin johdolla. Muukka opiskeli myös Düsseldorfin taideakatemiassa 1877–1879 ja Pariisin Académie Colarossissa 1880–1881. Muukka suoritti piirustuksenopettajan tutkinnon 1886. Muukka toimi piirustuksenopettajana Sortavalan seminaarissa 1883–1885, Vaasan oppikoulussa 1885–1891, Turun tyttökoulussa 1891–1918, Turun reaalilyseossa 1904–1918 ja Turun taideyhdistyksen piirustuskoulussa 1891–1908. Viimeksi hän oli piirustuksen opettajana Savonlinnan ja Mikkelin lyseoissa vuoteen 1927 saakka. Muukka oli Suomen Taiteilijaseuran kunniajäsen vuodesta 1924, ja hän sai professorin arvonimen 1928. Muukan vanhemmat olivat maanviljelijä Matti Kaijansinkko ja Kristiina Muukka. Muukan puoliso vuodesta 1883 oli Anni Agnes Fagerlund (k. 1931). == Teoksia == * Fiske i skymningen, 1890 * Läsestund, 1899 * Väinämöisen laulu, 1903 * Idyllinen kesämaisema, 1905 * Maisema Lemiltä, 1911 * Omakuva, 1926 * Koijärven kirkon alttaritaulu Jeesus Getsemanessa, 1920-luvulla * Valon leikkiä metsässä, 1932 * Talo kuhilaspellolla, 1933 == Kuvia teoksista == File:Myrskyävä meri, Painting by Elias Muukka.jpg|Myrskyävä meri, 1878. Tiedosto:Elias Muukka 2.JPG|Yö Önningebyssä, 1888. Tiedosto:Elias Muukka 1.jpg|Piharakennus Övre Knapanilla, 1888. Molemmat maalaukset on tehty Önningebyn taiteilijasiirtokunnassa. File:Järvimaisema, Painting by Elias Muukka.jpg|Järvimaisema, 1929. Elias Muukka - Väinämöisen soitto.jpg|Väinämöisen soitto, triptyykki vuodelta 1914 == Palkinnot == * II palkinto dukaattikilpailussa 1880 * Kunniamaininta Pariisin maailmannäyttelyssä 1889 * II palkinto valtion maisemamaalauskilpailussa 1897 == Lähteet == * Wikiaineisto: Kuka kukin oli 1961 * Suomen kuvataiteilijat -verkkomatrikkeli * Omakuvat Turun taidemuseossa - Elias Muukka * ==Aiheesta muualla== * * Elias Muukka hänen täyttäessään 70-vuotta, Suomen Kuvalehti, 09.06.1923, nro 23, s. 10, Kansalliskirjaston digitaaliset aineistot * "Älä piirustele kuvia!" Elias Matinpoika Kaijansinkko, Lemiltä, ei totellut vaarinsa varoitusta. 80-vuotiaan taiteilijaveteraanin elämäntyö: 40 vuotta piirustuksenopettajana, yli puolituhatta taidemaalausta, Suomen Kuvalehti, 30.09.1933, nro 40, s. 10, Kansalliskirjaston digitaaliset aineistot Luokka:Suomalaiset taidemaalarit Luokka:Suomalaiset professorin arvonimen saaneet Luokka:Vuonna 1853 syntyneet Luokka:Vuonna 1938 kuolleet
TAT

Tat voi tarkoittaa seuraavia: *Thematic Apperception Test, TAT *taiteen tohtori, TaT *Talous ja nuoret TAT, valtakunnallinen toimija, joka keskittyy nuorten talous- ja työelämäasioihin.
Ville Mattila (taidemaalari)

Johan Wilhelm (Ville) Mattila (7. lokakuuta 1884 Suursaari – 12. toukokuuta 1959Suomen kuvataiteilijamatrikkeli. Viitattu 13.11.2014.) oli suomalainen taidemaalari ja viulunrakentaja.Päivästä päivään. 50 v. täyttää..., Helsingin Sanomat, 07.10.1934, nro 270, s. 12, Kansalliskirjaston digitaaliset aineistot. Viitattu 30.06.2024Strindbergin taidesalongin näyttelyitä. J. V. Mattila, Helsingin Sanomat, 04.11.1934, nro 298, s. 14, Kansalliskirjaston digitaaliset aineistot. Viitattu 03.11.2024 Mattila kiinnostui taiteesta tavattuaan Suursaarella käyneitä taiteilijoita. Mattila osallistui useisiin kansatieteellisiin tutkimusretkiin suomensukuisten kansojen keskuuteen ja hänen tuotantoonsa kuuluu kansatieteellisiä piirroksia ja Suursaari-aiheisia maalauksia. Mattila kävi Taideteollista keskuskoulua 1899–1900 ja Suomen taideyhdistyksen piirustuskoulua 1900–1907 osallistuen näyttelyihin vuodesta 1904 lähtien. Mattila piti yksityisnäyttelyitä 1920-luvulta 1950-luvulle asti. Hän asui 1915–1919 Yhdysvalloissa ja Suomeen palattuaan Oulunkylässä. Vuodesta 1926 lähtien hän toimi mainospiirtäjänä. Vuonna 1911 Mattila sai viulunrakentamisessa ensimmäisen palkinnon Suomessa ja hän harrasti myös valokuvausta. Mattilan vanhemmat olivat kalastaja Juho Mattila ja Maria Helena Tolsa. Kuvataiteilija Jorma Mattila oli hänen poikansa. __NOTOC__ == Teoksia == * Näkymä Suursaarelta, 1922 == Lähteet == * Wikiaineisto: Kuka kukin oli 1961. * Suomen kuvataiteilijamatrikkeli. * Opetustaulujen taide – koulujen opetuskuvia museon kokoelmista. Pohjois-Pohjanmaan museo 9.2.–30.3.2008 (MS Word -dokumentti). === Viitteet === Luokka:Suomalaiset taidemaalarit Luokka:Suomalaiset soitinrakentajat Luokka:Vuonna 1884 syntyneet Luokka:Vuonna 1959 kuolleet
Sakraalioikeus

Sakraalioikeus on johonkin uskontoon perustuva oikeus, jolle on ominaista, että sitä pidetään pyhänä. Se kehittyi vastaamaan primitiivisen yhteisön tarpeita, ja se perustui käsitykseen, jonka mukaan kaikki oikeus on lähtöisin jumaluudesta tai jostakin salaperäisestä voimasta. Sakraalioikeuden normit saattoivat olla esimerkiksi jumalan käskystä kirjoitetut, kuten kymmenen käskyä tai Hammurabin laki. Roomalainen oikeuskin oli alkuvaiheissaan pääosin sakraalioikeutta, jota turvasi jumaluuden antama suoja. Oikeudellinen tietämys oli tällöin papiston hallinnassa, ja oikeuden määräykset ja niiden noudattamista turvaavat seuraamukset perustuivat uskontoon. Germaaneilla oli sakraalioikeuden rinnalla maallinen oikeus. Jumaluus suojasi temppeleitä ja muita pyhiä alueita sekä jumalille pyhitettyjä asioita, kuten ihmisiä, uhrieläimiä tai palvontavälineitä. Nykyisinkin uskontorikoksia, avioliittoa ja valaa koskeviin säännöksiin liittyy jonkinasteisia vivahduksia sakraalioikeudesta. ==Katso myös== * Šaria ==Lähteet== * Otavan iso tietosanakirja, Otava 1964 * Uusi tietosanakirja, Tietosanakirja oy 1964 Luokka:Oikeushistoria Luokka:Uskonnolliset lait
Salibandyn naisten maailmanmestaruuskilpailut 2009

Salibandyn naisten maailmanmestaruuskilpailut 2009 olivat historian 7. maailmanmestaruuskilpailut. Kisat järjestettiin Ruotsin Västeråsissa. Kisojen kaikki alkusarjan pelit pelattiin Bombardier-areenalla, jossa on kolme kenttää ja 3 000 nelimetriä lattiapinta-alaa. Välierät ja finaali pelattiin 5 800 henkeä vetävällä ABB-areenalla. Finaalia seurasi 4 521 katsojaa, joka oli naisten kisojen siihenastinen ennätys. == A-sarja == === Lohkon A sarjataulukko === === Lohkon B sarjataulukko === == Sijoitus- ja mitaliottelut == Sijat 9–10 Sijat 7–8 Sijat 5–6 Välierät Pronssiottelu Loppuottelu == B-sarja == === Lohko C === === Lohko D === == Lopputulokset == # # # # # # # # # # # # # # # # # # # # == Tähdistökentällinen == *maalivahti Laura Tomatis *puolustajat Simone Berner , Lisah Samuelsson *keskushyökkääjä Karolina Widar *laitahyökkääjät Emelie Lindström , Sara Kristoffersson == Lähteet == == Aiheesta muualla == * Kisat kansainvälisen salibandyliiton sivuilla * Women´s WFC Qualifications 2009 2009 Luokka:Vuoden 2009 salibandy Luokka:Ruotsin salibandy Luokka:Ruotsin urheilutapahtumat Luokka:Västeråsin kunta
Robert Stigell

Robert Konstantin Stigell (14. toukokuuta 1852 Viapori (Suomenlinna) – 1. joulukuuta 1907) oli suomalainen kuvanveistäjä. Hänen tunnetuin veistoksensa on Helsingin Tähtitorninmäellä sijaitseva 4,5 metriä korkea pronssinen Haaksirikkoiset-patsas. ==Elämäkerta== Stigellin vanhemmat olivat merikapteeni Alexander Mury ja Carolina Wilhelmina Hidström. Äidin mentyä naimisiin vuonna 1855 kivenhakkaajamestari Henrik Johan Stigellin kanssa, sai Robert isäpuolensa sukunimen. Robert Stigell lähetettiin 15-vuotiaana kivenhakkaajan oppiin Pietariin ja opiskeli siellä myös piirustusta. Hän kävi Suomen Taideyhdistyksen piirustuskoulua vuosina 1869–1870 ja opiskeli sitten St. Luca-akatemiassa Roomassa vuosina 1872–1876 sekä École des Beaux-Arts-koulussa Pariisissa vuosina 1876–1878. Stigell asui lähes 20 vuotta Pariisissa. Stigellin työt liittyvät realismiin ja barokkiin. Teoksissaan hän harrasti voimakkaita liikemotiiveja.Otavan Iso Fokus, Osa 6, s. 3920, Otava 1974 ISBN 951-1-01236-3 == Teokset == * Linkooja, 1877 * Jousimies, 1887 * Väinämöinen ja Ilmarinen, 1888, Vanha ylioppilastalo, Helsinki * Atlantit- julkisivuveistokset, 1889, Vakuutusyhtiö Kalevan talo, Helsinki * Taide ja Tekniikka -julkisivuveistokset, 1891, Huberin talo, HelsinkiTuhoutuneen Taiteen Museoyhdistys ry: Huberin talo * Haaksirikkoiset, pronssi, 1898, Tähtitorninmäki, Helsinki * Kehruu ja Metsästys -julkisivuveistokset, 1900, Lundqvistin liiketalo, Aleksanterinkatu 13, Helsinki * Kumpi voittaa?, pronssi, 1901 * Herman Frithiof Antellin rintakuva, pronssi, 1904 * Karhut, 1906, vuolukivi, Aulangon puisto, Hämeenlinna. == Palkinnot == * Pietarin taideakatemian arvonimi "Ensiluokan taiteilija" 1878 * Pariisin maailmannäyttelyn kultamitali, 1900 (Haaksirikkoiset-patsaasta) ==Kuvia teoksista== Tiedosto:Helsinki-worker-statue-1751.JPG|Ilmarinen, 1888. Vanha ylioppilastalo, Helsinki. Tiedosto:Helsinki-Folk-singer-statue-1750.JPG| Väinämöinen, 1888. Vanha ylioppilastalo, Helsinki. Tiedosto:Atlantit by Robert Stigell.JPG |Atlantit, 1889. Erottajankatu 2, Helsinki. Tiedosto:Haaksirikkoiset1.jpg|Haaksirikkoiset 1898, Tähtitorninmäki, Helsinki. Tiedosto:Kehruu ja Metsästys.JPG|Kehruu ja Metsästys, 1900. Aleksanterinkatu 13, Helsinki. Tiedosto:Karhut by Robert Stigell.jpg|Karhut, 1906, Aulanko, Hämeenlinna. == Lähteet == * Suomen kuvataiteilijat-verkkomatrikkeli * Helsingin julkiset veistokset: Haaksirikkoiset * Helsingin julkiset veistokset: Atlantit * Helsingin julkiset veistokset: Kehruu ja Metsästys ===Viitteet=== == Aiheesta muualla == * Robert Stigellin elämäkerta Kansallisbiografiassa * Haaksirikkoisten patsaan luoja. Robert Stigellin kuoleman 25-vuotismuisto, Suomen Kuvalehti, 3.12.1932, nro 49, s. 30, Kansalliskirjaston digitaaliset aineistot Luokka:Suomalaiset kuvanveistäjät Luokka:Vuonna 1852 syntyneet Luokka:Vuonna 1907 kuolleet
Saurun koulu

Saurun koulu on kyläkoulu Perniön Saurussa, nykyisessä Salon kaupungissa. Se täytti vuonna 2008 sata vuotta. Koulun perustamisesta oli päätetty jo loppuvuodesta 1906. Oppilaita oli koulun aloittaessa 88. Opettajia oli vuosikausia vain kaksi, sekä mies- että naisopettaja, sittemmin heitä palkattiin lisää. 1960- ja 1970-luvuilla kunnassa lakkautettiin suurin osa kouluista väestön vähenemisen takia, Saurun koulu kuitenkin säilyi ja siihen yhdistettiin Kieronperän koulu. Vuosina 1984–1985 koulurakennus remontoitiin nykyiseen ulkoasuunsa. ==Lähteet== * Saurun koulun historiikki ==Aiheesta muualla== * Koulun kotisivut Luokka:Salon peruskoulut Luokka:Perniö
Jänissaari (Pietari)

Jänissaari () on saari Nevan suistossa Pietarin kaupungin alueella Venäjällä. Se sijaitsee kaupungin keskustassa Nevan leveimmän kohdan pohjoispuolella. Pohjoisessa Kronverkin salmi erottaa sen Koivusaaresta. Saaren pituus on 750 ja leveys noin 400 metriä. 1600-luvulla Jänissaari oli asumatonta heinämaata. Sen pohjoispuolella sijaitsi samanniminen kylä, johon kuuluivat lähes kaikki Koivusaaren talot. Asukkaat olivat pääosin Suomesta muuttaneita inkeriläisiä. Vuonna 1703 Jänissaarelle ryhdyttiin Pietari I:n käskystä rakentamaan Pietari- Paavalin linnoitusta. Linnoituksen muurien juurella on auringonottajien suosimia hiekkarantoja. ==Lähteet== ==Aiheesta muualla== * Jänissaari Pietari- tietosanakirjassa Luokka:Inkerin saaret Luokka:Pietarin saaret Luokka:Petrogradin piiri
OPP

OPP voi tarkoittaa seuraavia asioita: *OPP, norjalainen paikallislehti *Oulun Pallo-Pojat, suomalainen urheiluseura *tilauspiste, *Ounaksen Pyörä-Pojat, suomalainen urheiluseura
Kuusaa (Kouvola)

Kuusaa on entisen Kuusankosken kaupungin keskusta, tilastoalue ja asuinalue Kouvolan Kuusankoskella, joka käsittää entisen Kuusankosken kaupungin keskustan alueen.http://www.kuusankoski.fi Se sijaitsee Kuusankosken keskiosassa, Kymijoen rannalla. Kuusaa sijaitsee Kuusankosken kaupunginosan alueella. Kuusaa kuuluu Kouvolan keskustaajamaan, jossa asukkaita on 49 870. ==Osa-alueet== ===Asuinalueet=== *Kuusaan keskusta *Koskenranta *Puistomaa *Pajamäki *Melkunmäki *Sairaalanmäki ==Palvelut ja teollisuus== ===Kunnalliset ja julkiset palvelut=== *Kouvolan kaupungin tekniikka- ja ympäristötalo (entinen Kuusankosken kaupungintalo) *Kuusankoskitalo **Teatteri (ent. Kuusankosken kaupunginteatteri) **Elokuvateatteri Studio 123 **Kuusankosken kirjasto *Keskustan koulu (luokat 1–6) *Svenska skolan på Kuusankoski (ruotsinkielinen peruskoulu, luokat 1–9) *Kuusankosken lukio *Kymenlaakson steinerkoulu *KSAO Kauppakatu, sosiaali- ja terveysalan toimipiste *Kuusankosken pallokenttä *Kalliosuojan liikuntatilat *Kuusankosken terveysasema (toimii tällä hetkellä väistötiloissa Etelä-Kuusankoskella, Katajaharjussa sisäilmaongelmien vuoksi) *Pohjois-Kymen sairaala (POKS) *Kuusankosken linja-autoasema *Taksiasema Kouvolan kaupungin kotisivut ===Kaupalliset palvelut=== *Kauppakeskus Kuusaantori **S-market Kuusaankeskus **Alko Kuusankoski **Kotipizza Kuusankoski **Rosso Kuusankoski *K-Supermarket Koskituuli *Hesburger Kuusankoski *S-market Kuusankoski *Rosella Kuusankoski *Shams Kuusankoski *K-Market Valtakatu (entinen Siwa Kuusankoski) *Hotelli Sommelo ===Kirkolliset palvelut=== *Kuusankosken kirkko *Kuusankosken seurakuntakeskus (Kuusankosken seurakunta) *Kouvolan seurakuntayhtymä – pääkonttori [Lähde: Google Maps] ==Välimatkat== * Kouvolan keskusta: 7 km * Koria: 8 km * Valkeala: 15 km * Utin lentoasema: 19 km ==Lähteet== *Kuusankosken karttapalvelu ===Viitteet=== Luokka:Kouvolan kaupunginosat Luokka:Kuusankoski Luokka:Suomen entiset kuntakeskukset
Thorsten Waenerberg

Thorsten Adolf Waenerberg (25. toukokuuta 1846 Porvoo – 26. helmikuuta 1917 Helsinki) oli suomalainen taidemaalari ja opettaja. ==Henkilöhistoria== Waenerbergin vanhemmat olivat esittelijäsihteeri, teologian tohtori Gabriel Mauritz Waenerberg ja Agata Sofia Aschan. Hän pääsi ylioppilaaksi 1865, kävi Suomen taideyhdistyksen piirustuskoulun 1865–1867 B. A. Godenhjelmin oppilaana ja opiskeli sitten Oswald Achenbachin johdolla Düsseldorfin taideakatemiassa 1867–1870, sekä myöhemmin Pariisissa 1873–1874. Waenerberg teki opintomatkat Hollantiin 1880–1881 ja 1889–1890, opiskellen siellä merimaalausta H. V. Mesdagin johdolla, sekä Saksaan 1885. Hän toimi Turun piirustuskoulun opettajana ja johtajana 1874–1887, samoin kuin Suomen taideyhdistyksen kokoelmien intendenttinä 1887–1914. Maria Hirn - Portrait photograph of Thorsten Waenerberg.jpg|Waenergberg noin vuonna 1880 Photograph of Thorsten Waenerberg with his students of Finnish Art Society at Ateneum steps.jpg|Ateneumin rapuilla Suomen Taideyhdistyksen piirustuskoulun oppilaiden kanssa vuonna 1896 ==Taiteellinen tuotanto== Waenerberg maalasi maisemia ja meriaiheita, erityisesti hänen vuosikymmenten aikana Suursaaresta tekemänsä maalaukset tulivat tunnetuiksi. === Teoksia === * Kaivopuisto - Laivaveistämö, 1873 * Maisema Mikkelistä, 1873 * Tölöviken och den Gamla sockerfabriken, 1876 * Veneitä rannalla, 1881 * Suursaarelta, 1891 * Kalastaja-aluksia Hollannin rannikolla, 1898 === Palkinnot === * Pietarin taideakatemian arvonimi "Toisen luokan taiteilija", 1872 * I palkinto dukaattikilpailussa, 1875 * Pronssimitali Suomen yleisessä näyttelyssä, 1876 * II palkinto valtion maisemamaalauskilpailussa, 1894 == Lähteet == * Wikiaineisto: Kuka kukin oli 1961 ===Viitteet=== == Aiheesta muualla == * Luokka:Suomalaiset taidemaalarit Luokka: Suomalaiset opettajat Luokka:Vuonna 1846 syntyneet Luokka:Vuonna 1917 kuolleet
Verena von Strenge

Verena von Strenge (s. 27. heinäkuuta 1975) on saksalainen tanssija ja laulaja. Verena aloitti tanssimisen viisivuotiaana. == Musiikkiura == Verena toimi saksalaisen rave-, happy hardcore-, tekno-, progressive house -yhtye Dunen laulajana vuosina 1995–1997 sekä 1999–2000. 2000-luvun alussa hän siirtyi soolouralle. == Diskografia == *1997 Finally Alone *1998 Heartbeat *1998 Part Of Your World *1998 Sky (Follow Me) (ei julkaistu) *2002 Rain & Tears *2007 Angels Luokka:Saksalaiset eurodanceartistit ja -yhtyeet
Ambhi

Ambhi (, myös Omfis, 300-luku eaa.) oli intialaisen Taksilan valtakunnan hallitsija. Ambhi matkusti tapaamaan Aleksanteri Suurta tämän ollessa Sogdianassa. Ambhi pyysi Aleksanteria auttamaan häntä kahta toista hallitsijaa, Porosta ja Abisaresta vastaan. Vuonna 326 eaa. Aleksanteri saapui Taksilaan ja Ambhi otti hänet vastaan juhlallisesti. Hän auttoi Hefaistionia kun tämä rakensi sillan Induksen yli. Aleksanteri lähetti Porokselle ja Abisarekselle käskyn antautua. Abisares myöntyi Aleksanterin vaatimuksiin ainakin nimellisesti. Poros kieltäytyi täysin. Ambi lähti Aleksanterin kanssa sotaan Porosta vastaan. Aleksanterin makedonialaiset kukistivat Poroksen täydellisesti Hydaspesjoen taistelussa. Taistelun jälkeen Poros teki sellaisen vaikutuksen Aleksanteriin että hän sai pitää kuningaskuntansa. Ambhille tämä oli luultavasti suuri pettymys, hän olisi varmasti halunnut osan tästä itselleen. Abisares antautui tämän jälkeen myös Aleksanterille, joka otti Ambhin ja Poroksen mukaansa sotaretkelle. Aleksanteri pakotti Ambhin ja Poroksen sopimaan riitansa. Pian hän lähetti kuitenkin Ambhin takaisin Taksilaan. Kun Aleksanteri lähti etelään Industa pitkin jätti hän erään Filippoksen satraapiksi Taksilaan makedonialaisen varuskunnan kanssa. Kun Filippos murhattiin vuonna 325 eaa. lähetti Aleksanteri Eudamoksen uudeksi satraapiksi. Aleksanterin kuoltua makedonialainen varuskunta kapinoi ja marssi Babylonia kohti. Vuonna 323 eaa. diadokit päättivät että Ambhi ja Poros saisivat pitää kuningaskuntansa. Samoin tapahtui Triparadisoksessa tapahtuneessa jaossa vuonna 321 eaa. Tämän jälkeen Ambhi katoaa historiallisista lähteistä. == Lähde == * luokka:Diadokit
Moby Dick – valkoinen valas

Moby Dick – valkoinen valas on vuonna 1956 valmistunut yhdysvaltalainen elokuva. Sen on ohjannut John Huston, ja sen ovat käsikirjoittaneet John Huston ja Ray Bradbury. Se perustuu Herman Melvillen kirjoittamaan romaaniin Moby Dick. Elokuva kertoo 1800-luvun valaanpyyntialuksen kapteenista Ahabista, jolla on pakkomielle pyydystää tarunhohtoinen täysin valkoinen kaskelotti Moby Dick. Tarujen mukaan kaskelotti, jolla on valkoinen läikkä, on aggressiivinen ja vaarallinen. Moby Dick on täysin valkoinen. Mukaan laivalle lähtee tarinan kertojana toimiva nuori mies nimeltä Ishmael. Elokuvan teko kesti kolme vuotta. Käsikirjoittaja Ray Bradbury vertasi sitä kirjoista tiivistettyihin sarjakuviin Kuvitettuihin klassikkoihin. Elokuvaa ei kuitenkaan pidetä elokuvaklassikkona, eikä se saanut valmistuttuaankaan arvostusta. Peckin näyttelijäntyö tyrmättiin kritiikeissä. Orson Wellesillä on pieni rooli, mutta kriitikko Andrew Sarris on sitä mieltä, että Wellesin olisi pitänyt ohjata elokuva ja Hustonin esittää tämän roolin.J. Hoberman: Obsession on the High Seas: John Huston’s ‘Moby Dick New York Times 2.10.2015. Viitattu 25.5.2022 ==Pääosissa== ==Muita filmatisointeja samasta kirjasta== * Moby Dick (vuoden 1998 elokuva) == Lähteet == Luokka:Vuoden 1956 yhdysvaltalaiset elokuvat Luokka:Yhdysvaltalaiset romaaneihin perustuvat elokuvat Luokka:John Hustonin ohjaamat elokuvat Luokka:Yhdysvaltalaiset seikkailuelokuvat Luokka:Elokuvat merenkulusta
Alaissaari

Alaissaari () on saari Nevan suistossa Pietarin kaupungin alueella Venäjällä. Se rajoittuu pohjoisessa Pieneen Nevaan, etelässä Smolenka-joki erottaa sen Vasilinsaaresta eli Hirvisaaresta, lännessä se ulottuu Suomenlahteen. Pinta- ala on 4,1 neliökilometriä. Saaren aikaisempi venäjänkielinen nimi Golodai juontuu englantilaisesta lääkäristä T. Hollydaysta, joka omisti siellä tontin. Vuonna 1925 nimeksi tuli ”Dekabristien saari” siellä teloitettujen dekabristikapinan johtajien mukaan. 1800-luvun puolivälissä saarelle rakennettiin suuria teollisuuslaitoksia. 1900-luvun alussa länsiosaan suunniteltiin Novyi Peterburgin asuinaluetta, joka jäi keskeneräiseksi. Vuonna 1917 Alaissaari liitettiin Vasilinsaaren piiriin. 1970-luvulla saareen yhdistettiin sen pohjoispuolella sijainnut Volnyi-saari ja länsiosan täytemaalle rakennettiin uusi asuinalue. Saarella sijaitsevat Smolenskin luterilainen, armenialainen ja Leningradin piirityksen uhrien hautausmaat. Vuonna 1979 avattiin Primorskajan metroasema. ==Lähteet== ==Aiheesta muualla== * Alaissaari Pietari-tietosanakirjassa Luokka:Pietarin saaret Luokka:Vasilinsaaren piiri
Keeppi

Keeppi on noin käsivarsien puoleen väliin yltävä, niskaan tukeutuva ja hartioilla kannateltava asuste, joka yleensä on viittamainenhttp://www.suomisanakirja.fi/keeppi, mutta joskus myös takin kaltainen. Keepissä voi olla kaulan peittävä poolomainen kaulus. Erotuksena boleroon keepissä ei ole hihoja, mutta jotkin mallit voidaan kiinnittää käsivarren alta napeilla tai vastaavilla. Keeppejä valmistetaan eri tekniikoilla monenlaisista materiaaleista esimerkiksi neulomalla tai valmiista kankaasta koostamalla. Keeppejä käytetään varsinkin naisten juhla-asusteina, esimerkiksi häissä. == Lähteet == == Aiheesta muualla == Luokka:Viitat
Kastanjalakkipenkoja

Kastanjalakkipenkoja (Pomatostomus ruficeps) eli aiemmalta nimeltään kastanjalakkitimali on Kaakkois-Australian sisämaassa kuivissa metsissä elävä parvipenkojiin kuuluva varpuslintu. == Koko ja ulkonäkö == Kooltaan kastanjalakkipenkojat ovat noin 19-23 cm pitkiä. Yläpuolelta lintu on pääosin tumman ruskea. Päälaki on lajilla kastanjanruskea. Linnun vatsa, pyrstön kärki, silmäkulmajuovat ja kaksi siipijuovaa ovat valkeat. Kastanjalakkipenkojan nokka on pitkä ja alaspäin kaartuva. == Elinympäristö ja ravinto == Kastanjalakkipenkoja elää kuivissa ja puolikuivissa metsissä sekä pensaikkomailla. Ravintonaan se käyttää pääasiassa hyönteisiä, hämähäkkejä sekä pieniä sammakkoeläimiä, mutta toisinaan myös hedelmiä sekä siemeniä. == Elintavat ja lisääntyminen == Kastanjalakkipenkojat muodostavat suurikokoisia sosiaalisia yhteisöjä. Yleensä kahdesta neljään naarasta munii ja hautoo. Naarailla on apunaan jopa 15 muuta niiden lajitoveria. == Lähteet == *ITIS: Pomatostomus ruficeps Luokka:Parvipenkojat
Kevyt osasto 8 (jatkosota)

Kevyt Osasto 8 (KevOs 8) oli Lounais-Suomen sotilasläänin Vakka-Suomen suojeluskuntapiiri 17. kesäkuuta 1941 perustama noin pataljoonan vahvuinen joukko-osasto. Päämajan käskystä mainittuna päivänä annettiin yleinen kutsu saapua ylimääräisiin kertausharjoituksiin, mikä käytännössä tarkoitti yleistä liikekannallepanoa. Osasto kuului 1. divisioonaan. Kevyt osasto 8 oli aluksi reservijoukkona, mutta jo kesä-heinäkuun vaihteessa 1941 se kuljetettiin Pohjois-Karjalaan Tuupovaaraan. Osasto lakkautettiin heinäkuussa 1942. ==Perustaminen== Esikunta kokoontui Kiukaisten Seuratalolle, jonne perustettiin myös perustamisen ajaksi komentopaikka. 1. jääkärikomppania (1./KevOs 8) perustaminen aloitettiin 18. kesäkuuta 1941 Euran Nuorisoseuran talolla, josta siirryttiin kello 14.00 Kauttuan kansakoululle. Komppanianpäälliköksi määrättiin luutnantti T Routama. 2. jääkärikomppania (2./KevOs 8) perustettiin Euran kirkonkylän kansakoululla. Perustettaessa komppanianpäällikkönä oli luutnantti Mauri Valo. 3. jääkärikomppania eli Konekiväärikomppania perustettiin Kiukaisten Seuratalolla, josta siirryttiin työväentalolle kello 13.20. Komppanianpäällikkönä oli luutnantti Pekka Hovila. Komppanioiden lisäksi perustettiin huolto-osat. Kevyen osaston vahvuus oli yhteensä 595 miestä, joille aseina jaettiin 416 kivääriä, joista oli tarkkuuskiväärejä 24. Näiden lisäksi jaettiin 60 pistoolia, 118 konepistoolit, 12 konekivääriä ja neljä 20 mm:n panssarintorjuntakivääriä. Kuljetusvälineinä osastolla oli polkupyörät sekä 53 kuorma-autoa ja yksi henkilöauto. Puolustusvoimien materiaalitilanne oli jatkosodan alkaessa huomattavasti talvisodan aikaista parempi, mutta siitä huolimatta eivät yksiköt tulleet varustettua kaikin osin määrävahvuuksien mukaisiksi. Kevyet osastot pyrittiin kuitenkin varustamaan liikkuvina yksiköinä mahdollisimman hyvin. ==Komentajat== * ratsumestari Lars Rönnquist 18. kesäkuuta 1941 – 13. marraskuuta 1941 ja 21. maaliskuuta 1942 – 31. heinäkuuta 1942 ollen väliajan sairaana * kapteeni Martti Silanterä 18. lokakuuta – 31. joulukuuta 1941 * kapteeni Armas Varla 16. joulukuuta 1941 – 24. maaliskuuta 1942 ==Lähteet== * * ==Aiheesta muualla== * artikkeli Suomalan kirjasta s. 60 Luokka:Jatkosodan suomalaiset jalkaväkipataljoonat
Bolero (vaate)

Bolero on lyhyt, olkapäät peittävä ja usein lyhythihainen liivi tai takki. Se on saanut alkunsa härkätaistelijoiden asusta, mutta on nykyään pääasiassa naisten käyttämä vaatekappale. Bolerolle on tunnusomaista lyhyt mitta, joka on yleisimmin noin puoleenselkään. Bolero on edestä avoin, mutta voidaan kiinnittää takkimaisesti edestä esimerkiksi napilla. Boleroita valmistetaan neulomalla sekä monenlaisista kankaista. Boleroita käytetään niin arkena kuin juhlassakin. ==Lähteet== Luokka:Takit
Sojuz TMA-14

Sojuz TMA-14 oli Venäjän avaruusjärjestön 26. maaliskuuta 2009 kello 11:49:18 UTC ISS-avaruusasemalle laukaistu miehitetty avaruuslento http://www.spaceflightnow.com/station/exp19/090326launch.html. Se kuljetti asemalle kaksi "Retkikunta 19"-miehistön jäsentä ja yhden avaruusturistin, Charles Simonyin.Yhdysvaltalainen miljardööri toistamiseen avaruuteen yle.fi 26.3.2009 TMA-14 oli 101. Sojuz-avaruusaluksen lento (100. miehitetty) sitten vuoden 1967. Alus oli telakoituneena ISS:ään ja toimi tarvittaessa pelastautumisaluksena. Alus laskeutui Kazakstaniin 11. lokakuuta 2009 kello 4:32 UTC.Miljardööri-klovni palasi Maan kamaralle Yle.fi 11.10.2009. Viitattu 11.10.2009.Sirkusmiljonääri palasi Maahan avaruusasemalta HS.fi 11.10.2009. Viitattu 11.10.2009. == Laukaistiin avaruuteen == * Gennadi Padalka - Venäjän avaruusjärjestö, aluksen päällikkö * Michael Barratt - NASA, Yhdysvallat - teknillinen asiantuntija * Charles Simonyi - Yhdysvallat (syntyjään unkarilainen) avaruusturisti Space Adventures’ Orbital Spaceflight Candidate, Charles Simonyi, Plans Spring 2009 Return Flight to the ISS == Aluksella palasivat == * Gennadi Padalka * Michael Barratt * Guy Laliberté, avaruusturisti == Varamiehistö == * Maksim Surajev - Venäjän avaruusjärjestö * Shannon Walker - NASA, Yhdysvallat * Esther Dyson - Yhdysvallat, avaruusturisti http://www.spaceadventures.com/index.cfm?fuseaction=news.viewnews&newsid;=639 == Avaruusturistien viimeinen lento? == Sojuz TMA-14 voi olla vuosiin viimeinen avaruusturisteja avaruusasemalle kuljettava lento. ISS tourism trips to end with April 2009 flightFlightglobal 06/02/08 == Logo-kilpailu == Venäjän avaruusjärjestö järjesti yhdessä muiden maiden avaruusjärjestöjen kanssa kansainvälisen 6-15-vuotiaille lapsille suunnatun lennon logo -piirustuskilpailun. Voittaja, 12-vuotias moskovalaistyttö Anna Chibiskova sai matkan Baikonurin kosmodromiin yhdessä kolmen muun palkitun kanssa. Lennon tunnuksessa näkyy Chibiskovan piirustuksen aihe, maapalloa kannattelevat kädet. == Lähteet == Luokka:Miehitetyt avaruuslennot Luokka:Sojuz-ohjelma Luokka:Vuoden 2009 avaruustoiminta